b'\n_START_ARTICLE_\nBathory\n_START_SECTION_\nZgodovina\n_START_PARAGRAPH_\nSkupino je leta 1983 ustanovil 18-letni Tomas "Quorthon" Forsberg (17.2.1966 - 3.6.2004). Po \xc5\xa1tevilnih menjavah \xc4\x8dlanov in imena benda so se dokon\xc4\x8dno odlo\xc4\x8dili za ime Bathory. Istega leta so \xc5\xbee posneli dve skladbi za kompilacijo Scandinavian Metal Attack in do\xc5\xbeiveli nepri\xc4\x8dakovano dober odziv fenov. Ni trajalo dolgo da so od zalo\xc5\xbebe Tyfon Grammofon dobili povabilo za snemanje studijskega albuma v celotni dol\xc5\xbeini._NEWLINE_Kljub temu da je album Black metal skupine Venom vseboval \xc5\xbee nekatere elemente blacka - in ki je navsezadnje novemu \xc5\xbeanru dal tudi ime - pa je verjetno album Bathory s satanisti\xc4\x8dnimi besedili in ne\xc4\x8dlove\xc5\xa1kim vokalom tisti, ki je utemeljil ta \xc5\xbeanr. Naslednja dva albuma, The Return in Under the Sign of the Black Mark veljata za albuma, ki sta vplivala na razcvet Norve\xc5\xa1kega black metala v za\xc4\x8detku devetdesetih, ki je danes tako zelo opevan._NEWLINE_Leta 1988 Bathory izdajo svoj verjetno najbolj\xc5\xa1i album, Blood Fire Death. Kljub temu, da vsebuje kar nekaj black metal elementov, pa sta po\xc4\x8dasnej\xc5\xa1i ritem ter bolj epska besedila polo\xc5\xbeila temelje novonastali zvrsti, viking metalu. Z izdajo naslednjega albuma, Hammerheart, so Bathory presenetili mnogo svojih fenov. Skladbe so po\xc4\x8dasnej\xc5\xa1e, bolj epske ter atmosferi\xc4\x8dne, govorijo pa o vikingih in skandinavski mitologiji. S tem so postali pionirji viking metal glasbe. Ta stil igranja je tudi na plo\xc5\xa1\xc4\x8dah Twilight of the Gods in Blood on Ice._NEWLINE_Z 1994. leta izdanim albumom Requiem Bathory \xc5\xa1e enkrat ve\xc4\x8d spremenijo svoj stil igranja. Tokrat zvenijo bolj thrashovsko, v stilu Bay area Thrash metal bendov osemdesetih. Naslednja dva albuma kritiki ponovno uvr\xc5\xa1\xc4\x8dajo v viking metal. Na albumih Nordland (2002, 2003) zopet najdemo stil thrash metal zvokov sredine devetdesetih._NEWLINE_Junija 2004 so Quorthona na\xc5\xa1li mrtvega na njegovem domu, umrl je zaradi sr\xc4\x8dne kapi._NEWLINE_Septembra 2009 je v neki reviji bil objavlen \xc4\x8dlanek da je bil Quorthon tudi na skrivaj poro\xc4\x8den z neko nem\xc5\xa1ko plemkinjo E.N in naj bi imel z njo tudi otroke:_NEWLINE_Sin Arnulf N-Forsberg\xc2\xa0? sin Ragnar (R\xc3\xa4ari) N-Forsberg sin Asgeir N-Forsberg\xc2\xa0? h\xc4\x8di Yngvild N-Forsberg\xc2\xa0? in \xc5\xa1e 6 otrok ki ni bilo navedenih imen.'